31994D0465
L 190/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 юли 1994 година
относно списъка на предприятия в Ботсуана, одобрени да внасят месни продукти в Общността
(текст от значение за ЕИП)
(94/465/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (1), последно изменена с Регламент (ЕИО) № 1601/92 (2), и по-специално член 4, параграф 1 от нея,
като има предвид, че предприятията в трети страни не могат да получат разрешение за износ на месни продукти в Общността, освен ако отговарят на общите и специалните условия по Директива 72/462/ЕИО;
като има предвид, че в съответствие с член 4, параграф 3 от Директива 72/462/ЕИО Ботсуана е изпратила данни за едно предприятие, одобрено да изнася в Общността;
като има предвид, че извършената инспекция на място от името на Общността е показала, че хигиенните стандарти в това предприятие са задоволителни и следователно то може да бъде вписано в първия списък на предприятията, на които се разрешава да изнасят месни продукти в Общността;
като има предвид, че вносът на месни продукти от предприятието от списъка в приложението по-долу продължава да е подчинен на приетите до този момент разпоредби, на общите разпоредби на Договора, и по-специално на останалите разпоредби на Общността във ветеринарната област, по-конкретно свързаните с ветеринарно-санитарния контрол;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. С настоящото решение предприятието в Ботсуана, посочено в списъка в приложението по-долу, се одобрява за внос на месни продукти в Общността.
2. Вносът от това предприятие остава подчинен на разпоредбите на Общността във ветеринарната област, установени в други актове, и по-специално на онези от тях, които се отнасят до ветеринарно-санитарния контрол.
Член 2
Адресати на настоящото решение са държавите-членки.
Съставено в Брюксел на 12 юли 1994 година.